

**О Б Щ И Н А П Л О В Д И В**

гр. Пловдив, 4000, пл. «Стефан Стамболов» № 1, тел: (032) 656 701, факс: (032) 656 703

[www.plovdiv.bg](http://www.plovdiv.bg), e-mail: [info@plovdiv.bg](mailto:info@plovdiv.bg)

**Изх. №** .................................................

ДО

…………………………….

……………………………

……………………………..

……………………………..

**П О К А Н А**

**за участие в процедура по сключване на нови рамкови договори с община Пловдив, за изготвяне на пазарни оценки, необходими за работата на отделните звена в общината.**

Община Пловдив стартира процедура по сключване на нови рамкови договори за изготвяне на пазарни оценки, необходими за работата на отделните нейни звена.

В тази връзка каним всички лица, които са независими оценители по смисъла на чл.5 от ЗНО, да участват в процедурата.

**І. Изисквания към участниците в процедурата**:

1. Могат да участват физически и юридически лица, с правоспособност и дееспособност по българското законодателство;

2. Участникът да не е обявен в несъстоятелност;

3. Участникът да не е в производство по ликвидация или да се намира в подобна процедура съгласно националните закони и подзаконови актове;

4. Участникът да не е длъжник по договор с община Пловдив и не владее или държи общински недвижим имот без правно основание;

5. Участникът да няма публични задължения по смисъла на [чл. 162, ал. 2](javascript:top.navigateDocument('ДОПК_2005#чл162_ал2_т1');), във връзка с чл.87, ал.6 от [Данъчно-осигурителния процесуален кодекс](javascript:top.navigateDocument('ДОПК_2005');) към държавата и община Пловдив.

6. Участникът да притежава сертификат за независим оценител по смисъла на чл. 5 от ЗНО;

7. Участникът да е сключил застрахователна полица за професионална отговорност.

**ІІ. Условия за участие:**

Участниците в процедурата представят следните документи в Община Пловдив:

1**.** Заявление за участие;

2. Изрично пълномощно за участие в настоящата процедура, ако кандидатът участва чрез пълномощник (нотариално заверено) - оригинал;

3. Декларация, че участникът не е длъжник по договор с община Пловдив и не владее или държи общински недвижим имот без правно основание, както и че участникът няма публични задължения по смисъла на чл. 162, ал. 2, във връзка с чл.87, ал.6 от Данъчно-осигурителния процесуален кодекс към държавата и община Пловдив;

4. Заверено копие от сертификатите за оценителска правоспособност;

5. Актуална застрахователна полица за професионална отговорност;

6. Попълнена ценова оферта – по образец;

7. Документацията, изброена в раздел ІІ, т.1-6 включително, трябва да бъде поставена и запечатана в непрозрачен плик. Върху плика участникът написва името си (фирмата), представител на търговеца, адрес за кореспонденция, телефон, процедурата, за която се участва.

8. Кандидатите за участие в процедурата подават документацията (плика с документи по т.7) в деловодството на Община Пловдив, Дирекция ОС, гр. Пловдив, пл.”Централен” № 1, партера (през двора), до 17:00 часа на 17.12.2021 г. включително.

**Приложение:** Примерна бланка на ценова оферта (Същата е налична на интернет-страницата на община Пловдив, директория „ОБЯВИ”) и Декларация по т.II.3.

***С уважение,***

**НИКОЛАЙ АДЖЕЛАРОВ**

*Директор дирекция „Общинска собственост”и*

*председател на комисия, назначена със заповед № 21ОА-2997/09.11.2021 г., на кмета на община Пловдив*

Съгласували:

Радостина Иванова – Богданова

*Началник отдел ПООС*

инж.Надежда Христова

*Началник отдел ОИР*

Изготвил:Людмила Петкова

Гл. експерт ОИР